stanford-oval/wikipedia huggingface dataset:
ซาอิมดัง บันทึกรักตำนานศิลป์

| ซาอิมดัง บันทึกรักตำนานศิลป์ |
| --- | --- |
Promotional poster
ประเภท: Historical Fantasy Romance
สร้างโดย: Lee Yong-suk
เขียนโดย: Park Eun-ryung
กำกับโดย: Yoon Sang-ho
แสดงนำ: Lee Young-ae Song Seung-heon
ประเทศแหล่งกำเนิด: South Korea
ภาษาต้นฉบับ: Korean
จำนวนตอน: 28
การผลิต
ผู้อำนวยการผลิต: Joo Dong-min Kim Dong-hyun
ผู้อำนวยการสร้าง: Song Byung-joon Choi Jun-young Song Jin-jung Kim Young-bae
กล้อง: Single-camera
ความยาวตอน: 60 minutes
บริษัทผู้ผลิต: Creative Leaders Group8 Inc. Emperor Entertainment Korea Ltd.
ออกอากาศ
เครือข่าย: SBS
ออกอากาศ: 26 มกราคม ค.ศ. 2017 (2017-01-26) – 4 พฤษภาคม ค.ศ. 2017 (2017-05-04)
ซาอิมดัง บันทึกรักตำนานศิลป์ (อังกฤษ: Saimdang Light's Diary) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2015 กล่าวถึงประวัติของ ซาอิมดัง ออกอากาศในประเทศไทยทางช่อง 3 แฟมิลี่ ตั้งแต่วันที่ 10 สิงหาคม พ.ศ. 2560 ทุกวันจันทร์ - ศุกร์ เวลา 19:00 น. - 20:00 น. นำแสดงโดย อี ย็อง-แอ นักแสดงสาวชื่อดังจากละครเรื่อง แดจังกึม เมื่อ 14 ปีก่อน
เนื้อเรื่องย่อ > เรื่องย่อ ภาคปัจจุบัน (Present timeline)

ซอจียุน วิทยากรผู้มีความเชี่ยวชาญด้านประวัติศาสตร์ศิลปะเกาหลี แห่งมหาวิทยาลัยฮันกุก มหาวิทยาลัยที่มีความโดดเด่นในการสอนภาษาต่างประเทศอย่างครบวงจรที่สุดในประเทศเกาหลีใต้ เธอเพียบพร้อมทุกอย่าง ทั้งการศึกษา หน้าที่การงานและมีครอบครัวที่ดี จองมินซอก สามีของเธอเป็นนักธุรกิจชั้นนำของเกาหลี และเป็นผู้ที่สนับสนุนเธอทุกอย่าง จียุนกำลังจะเรียนจบปริญญาเอก เธอต้องทำวิทยานิพนธ์เพื่อจบการศึกษา ดร.มินจองฮัค จึงเสนอให้เธอศึกษาเกี่ยวกับภาพวาดที่เพิ่งถูกค้นพบ “กึมกังซานโด” ซึ่งเป็นผลงานเอกชิ้นแรกใน 500 ปีของอันคยัง ขณะที่จียุนทำการค้นคว้าวิจัยอยู่นั้น เธอพบความผิดปกติของภาพวาดหลายอย่าง ทั้งใบเมเปิลที่ปรากฏบนภาพซึ่งเป็นสัญลักษณ์ของญี่ปุ่น แต่เมื่อเทียบกับอันคยังแล้วกลับอยู่คนละยุค รวมถึงวิธีลงแปรงของศิลปิน โทนสีที่ใช้ ล้วนน่าสงสัยทั้งสิ้น แต่เธอก็เชื่อในการตรวจสอบของอาจารย์จองฮัค จึงได้เพียงแต่เก็บความสงสัยไว้ในใจ 
ในงานเปิดตัวเรื่องการค้นพบกึมกังซานโด อาจารย์จองฮัคได้กล่าวว่าเป็นการค้นพบที่ยิ่งใหญ่ที่สุดของการศึกษาประวัติศาสตร์เกาหลีแห่งศตวรรษ ระหว่างนั้นเองได้มีนักศึกษาชายคนหนึ่ง ชื่อ ฮันซังฮยุน ผู้ซึ่งเคยร้องเรียนอาจารย์จองฮัค ลุกขึ้นประท้วงพร้อมถามคำถามที่แสดงให้เห็นว่าภาพกึมกังซานโดไม่ใช่ของจริง ทางด้านจียุนก็สงสัยถึงเรื่องดังกล่าวเช่นกัน การเคลื่อนไหวดังกล่าวสร้างความไม่พอใจให้แก่อาจารย์จองฮัคอย่างยิ่ง เขาจึงคิดที่จะทำลายอาชีพการงานของจียุน โดยทำให้เธอถูกตรวจสอบวินัยและถูกให้ยุติการทำงานในมหาวิทยาลัย
เหตุการณ์เลวร้ายยังไม่หมดเพียงแค่นี้ เมื่อธุรกิจสามีของเธอถูกสถาบันตรวจสอบการเงินเข้ามาตรวจสอบ ตลาดหุ้นดิ่งลงเหว อีกทั้งยังมีคนแปลกหน้าบุกเข้ามาในบ้านเพื่อยึดทรัพย์จากการที่สามีเซ็นสัญญากู้เงินไว้ แม้จะต้องเจอสถานการณ์ยากลำบากแต่จียุนยังมีภารกิจใหญ่ที่ต้องไปบรรยาย ณ เมืองโบโลญญ่า ประเทศอิตาลี เธอจึงพยายามเข้มแข็งและทำหน้าที่ให้ดีที่สุด
ในการบรรยายที่อิตาลี จียุนถูกอาจารย์จองฮัคขับไล่ เขาต้องการจะเหยียบเธอให้จมดินไม่ได้ผุดได้เกิด สร้างความโกรธแค้นให้แก่เธออย่างยิ่ง ขณะที่เธอเดินอยู่บนท้องถนนในอิตาลีก็ได้พบบันทึกเล่มนึงเป็นภาษาอิตาเลียนชื่อว่า “เซียสต้า ดี ลูน่า” ที่กล่าวถึงภาพวาดกึมกังซานโด จียุนจึงเริ่มค้นหาความจริง ยิ่งค้นก็ยิ่งพบว่ามันคือสิ่งเชื่อมโยงตัวเธอกับ ชินซาอิมดัง ในอดีต และในที่สุดเธอก็พบกับภาพวาดของจริง รวมถึงภาพของชินซาอิมดังด้วย 
บันทึกซูจินบังซึ่งเป็นของซาอิมดังที่จียุนค้นพบ ช่วยทำให้ความจริงทุกอย่างเปิดเผย อาจารย์จองฮัคถูกแฉถึงความชั่วร้ายที่ทำไว้ นับเป็นความผิดร้ายแรงต่อวงการประวัติศาสตร์เกาหลี ทำให้เขาถูกลงโทษอย่างหนัก ทางด้านจียุน การที่เธอต้องต่อสู้กับความยากลำบากเพื่อพิสูจน์ให้เห็นถึงความจริง ทำให้ชื่อเสียงของเธอ รวมถึงครอบครัวกลับมาดีเช่นเดิม 
แม้ตัวตนของชินซาอิมดังไม่อาจรับรู้ได้เลยว่า ลีคยอง คนรักของเธอ เขาได้วาดภาพของเธอและเก็บรักษาศิลปะของเขาไว้ในอาคารเซียสต้าร์ดีลูน่า ประเทศอิตาลี แต่มันก็เป็นเครื่องยืนยันความรักของเขาที่มีต่อเธอได้เป็นอย่างดีผ่านผลงานศิลปะนี้
เนื้อเรื่องย่อ > เรื่องย่อ ภาคอดีต (Past timeline)

ในยุคปลายสมัยโชซอน ชินซาอิมดัง บุตรสาวของ ชินมยุงฮวา ข้าราชการในวังหลวง เธอมีชื่อเสียงในฐานะศิลปินผู้มีพรสวรรค์ ซาอิมดังมักชอบปีนกำแพงเพื่อแอบไปดูภาพวาดที่ฮันวอนจางอยู่เสมอ ด้วยเหตุนี้ทำให้เธอได้พบกับ ลีคยอม  ชายผู้มีเชื้อสายราชวงศ์ เขามักจะคอยหยอกล้อซาอิมดังอยู่เสมอ จนในที่สุดทั้งสองก็ตกหลุมรักกัน แต่ความรักของทั้งคู่กลับไม่ราบรื่นอย่างที่คิด เมื่อถูกใส่ร้ายจาก มินชีฮยอง ทำให้พระเจ้าจุงจงสั่งฆ่า ชินมยุงฮวา รวมทั้งสั่งให้ซาอิมดัง แต่งงานกับ ลีวอนซู ข้าราชการในวังหลวงอีกด้วย
20 ปีต่อมา ซาอิมดังกลายเป็นคุณแม่ ลูกของเธอล้วนแล้วแต่มีพรสวรรค์ทั้งด้านศิลปะและวิชาการ อย่างไรก็ตาม สามีของเธอกลับทำตัวเสเพล เขาหลอกลวงเธอ พร้อมทิ้งให้เธออยู่เพียงลำพัง ซาอิมดังได้เดินทางมายังเมืองอันยางและได้พบกับรักครั้งแรกของเธออีกครั้ง ลีคยอมเปิดศูนย์ศิลปะและดนตรีที่อันยาง แต่พระเจ้าจุงจงก็ยังไม่ไว้ใจเขาและต้องการฆ่าลีคยอมเพื่อรักษาบัลลังก์ของตนเองไว้ พระเจ้าจุงจงจึงสั่งให้มินชีฮยองฆ่าซาอิมดังกับลีคยอม แต่ชีฮยองกลับถูกฆ่าเสียเอง
ระหว่างการหลบหนีไปยังเขากึมกัง ลีคยอมได้พบกับซาอิมดังอีกครั้ง ทั้งสองนึกถึงเรื่องราวในวัยเด็กจึงได้วาดภาพกึมกังซานโดด้วยกัน ซาอิมดังสารภาพรักกับลีคยอม แต่เธอก็ไม่เลือกที่จะหลบหนีไปกับเขา เพราะถึงอย่างไรเธอก็มีครอบครัวแล้ว แม้ในท้ายที่สุดทั้งสองจะไม่ได้อยู่ด้วยกัน แต่ความรักของพวกเขาจะยังคงตราตรึงอยู่ในภาพวาดอันเป็นมรดกของเกาหลีตลอดกาล
นักแสดงนำ

อี ย็อง-แอ รับบท ซาอิมดัง/ ซอ จียุน
ซง ซึง-ฮ็อน รับบท ลี กยุม
โอ ยุน-อา รับบท ไว-อิม ดัง
เจย จุล-โฮ รับบท พระเจ้าจุงจง
ยูน-ซุก ฮวา รับบท พระมเหสีทันกยอง
แหล่งข้อมูลอื่น

เว็บไซต์ทางการ (เกาหลี)
แม่แบบ:MyDramaList title
ลำดับรายการโทรทัศน์

| ช่อง 3 แฟมิลี่: ซีรีส์เกาหลี วันจันทร์ - พฤหัสบดี เวลา 19:15 - 20:15 น>  และวันศุกร์ เวลา 19:00 - 20:00 น. |
| --- | --- | --- |
| ก่อนหน้า | ซาอิมดัง บันทึกรักตำนานศิลป์ | ถัดไป |
| กีซึงนัง จอมนางสองแผ่นดิน | ซาอิมดัง บันทึกรักตำนานศิลป์ | ตำราลักษณ์ ลิขิตบัลลังก์ |
โชมย็องกาเก

| โชมย็องกาเก |
| --- | --- |
เป็นที่รู้จักกันในชื่อ: Lightshop Keeper

ฮันกึล: 조명가게
ฮันจา: 照明가게
อาร์อาร์: Jomyeonggage 
เอ็มอาร์: Chomyŏnggage 
 
แนว:  ลึกลับ  สยองขวัญ 
เค้าโครงจาก: โชมย็องกาเก โดย คังฟูล
บทประพันธ์: คังฟูล
กำกับโดย: คิม ฮี-ว็อน
แสดงนำ:   จู จี-ฮุน  พัก โบ-ย็อง  คิม ซ็อล-ฮย็อน  แพ ซ็อง-วู  ออม แท-กู  อี ซ็อง-อึน  คิม มิน-ฮา  พัก ฮย็อก-คว็อน  ชิน อึน-ซู  คิม ซ็อน-ฮวา [ko]  คิม กี-แฮ 
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 8
การผลิต
ความยาวตอน: 40 นาที
บริษัทผู้ผลิต:   Mr. Romance  Moving Pictures Co. 
ออกอากาศ
สถานีโทรทัศน์: ดิสนีย์+
ออกอากาศ: 4 ธันวาคม ค.ศ. 2024 (2024-12-04) – 18 ธันวาคม ค.ศ. 2024 (2024-12-18)
โชมย็องกาเก (เกาหลี: 조명가게) เป็นละครโทรทัศน์เกาหลีใต้แนวรหัสคดีและสยองขวัญปี ค.ศ. 2024 ที่เขียนบทโดยคังฟูลและกำกับโดย คิม ฮี-ว็อน นำแสดงโดย จู จี-ฮุน, พัก โบ-ย็อง, คิม ซ็อล-ฮย็อน, แพ ซ็อง-วู, ออม แท-กู, อี ซ็อง-อึน, คิม มิน-ฮา, พัก ฮย็อก-คว็อน, ชิน อึน-ซู, คิม ซ็อน-ฮวา [ko], และ คิม กี-แฮ ละครเรื่องนี้สร้างจากเว็บตูนชื่อเดียวกันของคังฟูลเล่าเรื่องราวของคนเป็นและคนตายที่เชื่อมโยงกันระหว่างโลกมนุษย์และปรโลกผ่านร้านขายโคมไฟ ละครนี้ออกอากาศครั้งแรกบนดิสนีย์+ระหว่างวันที่ 4 ถึง 18 ธันวาคม ค.ศ. 2024
เรื่องย่อ

ละครซีรีส์เรื่องนี้เล่าเรื่องราวของกลุ่มคนแปลกหน้าที่กำลังมีช่วงเวลาที่ยากลำบากในการจัดการกับประสบการณ์อันเลวร้ายในอดีตของพวกเขา พวกเขาทั้งหมดดำเนินชีวิตตามปกติจนกระทั่งถูกดึงดูดให้ไปที่ร้านขายโคมไฟที่ตั้งอยู่ตอนท้ายตรอก เจ้าของร้านคอยเฝ้ารักษาร้านขายโคมไฟซึ่งอาจมีกุญแจไขอดีต ปัจจุบัน และอนาคตของคนแปลกหน้าอยู่
นักแสดงและตัวละคร

ชู จี-ฮุน รับบท จอง ว็อน-ย็อง
พัก โบ-ย็อง รับบท คว็อน ย็อง-จี
คิม ซ็อล-ฮย็อน รับบท อี จี-ย็อง
แพ ซ็อง-วู รับบท ยัง ซ็อง-ชิก
ออม แท-กู รับบท คิม ฮย็อน-มิน
อี ซ็อง-อึน รับบท ซ็อง-ยู-ฮี
คิม มิน-ฮา รับบท ยุน ซ็อน-แฮ
พัก ฮย็อก-คว็อน รับบท โอ ซึง-ว็อน
ชิน อึน-ซู รับบท จู ฮย็อน-จู
คิม ซ็อน-ฮวา [ko] รับบท พัก ฮเย-ว็อน
คิม กี-แฮ รับบท ฮอ จี-อุง
คิม แด-มย็อง
การผลิต > การพัฒนา

นักแสดง คิม ฮี-ว็อน ได้รับเลือกเป็นผู้กำกับซีรีส์ โชมย็องกาเก ที่เขียนโดย คังฟูล และนำไปลงในเว็บไซต์ Kakao Webtoon เมื่อปี 2011 ซึ่งถือเป็นการเปิดตัวในฐานะผู้กำกับของคิม บริษัท Mr. Romance และ Moving Pictures Co. รับหน้าที่ผลิตซีรีส์เรื่องนี้
การผลิต > การคัดเลือกนักแสดง

ในปี 2023 ชู จี-ฮุน, คิม ซ็อล-ฮย็อน, แพ ซ็อง-วู และ พัก โบ-ย็อง ได้รับคัดเลือกให้แสดงในซีรีส์
เมื่อวันที่ 19 มกราคม 2024 ชู, คิม, แพ และ พัก พร้อมด้วย ออม แท-กู, อี ซ็อง-อึน, คิม มิน-ฮา, พัก ฮย็อก-คว็อน, คิม แด-มย็อง, ชิน อึน-ซู, คิม ซ็อน-ฮวา [ko], และ คิม กี-แฮ ได้รับการยืนยันอย่างเป็นทางการว่าเป็นนักแสดงหลักในซีรีส์
การเผยแพร่

มีประกาศว่า โชมย็องกาเก จะเผยแพร่เฉพาะที่ดิสนีย์+ ในช่วงครึ่งหลังของปี 2024 ดิสนีย์+ ยืนยันว่าซีรีส์เรื่องนี้จะเผยแพร่ตอนแรกในวันที่ 4 ธันวาคม 2024 โดยจะเผยแพร่ 4 ตอนแรกจากทั้งหมด 8 ตอนในวันแรก และอีก 4 ตอนที่เหลือในสองสัปดาห์ถัดไป
แหล่งข้อมูลอื่น

โชมย็องกาเก ที่อินเทอร์เน็ตมูวีเดตาเบส
โชมย็องกาเก ที่ฮันซีเนมา
โชมย็องกาเก at Kakao Webtoon (ในภาษาเกาหลี)
สัมพันธ์ลวงเลือด

| สัมพันธ์ลวงเลือด |
| --- | --- |

ฮันกึล: 완벽한 가족
อาร์อาร์: Wanbyeokan gajok 
เอ็มอาร์: Wanbyŏk'an kajok 
 
แนว:   ครอบครัว  รหัสคดี 
เค้าโครงจาก: Perfect Family โดย นยังปา จูอึน
กำกับโดย: อิซาโอะ ยูกิซาดะ
แสดงนำ: พัก จูฮย็อน ยุน เซ-อา คิม บยองชอล คิม ยอง-แด
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 3 (ณ วันที่ 22 สิงหาคม ค.ศ. 2024 (2024-08-22)) 
การผลิต
ผู้จัดละคร: คิม ชิน-อิล
ควบคุมงานสร้าง: อีโฮ โจ ยุน-จอง ซอ จู-วาน
บริษัทผู้ผลิต: Victory Contents
งบประมาณ: ₩14 พันล้าน
ออกอากาศ
สถานีโทรทัศน์: เคบีเอส2
ออกอากาศ: 14 สิงหาคม ค.ศ. 2024 (2024-08-14)
สัมพันธ์ลวงเลือด (เกาหลี: 완벽한 가족) เป็นซีรีส์ทางโทรทัศน์เกาหลีใต้ปี 2024 โดยดัดแปลงจากเว็บตูนชื่อเดียวกันของ นยังปา และจูอึน ซึ่งตีพิมพ์ลงในแพลตฟอร์มเนเวอร์เว็บตูนในปี 2020–2021 กำกับโดย อิซาโอะ ยูกิซาดะและนำแสดงโดย พัก จูฮย็อน, ยุน เซ-อา, คิม บย็อง-ช็อล และคิม ย็อง-แด มีกำหนดออกอากาศตอนแรกทางช่อง KBS2 ในวันที่ 14 สิงหาคม 2024 นอกจากนี้ ยังสามารถรับชมผ่านการสตรีมมิ่งบนวิกิในบางภูมิภาค
เรื่องย่อ

สัมพันธ์ลวงเลือด เล่าเรื่องราวของครอบครัวชเว ซ็อน-ฮี ซึ่งดูเหมือนจะมีชีวิตที่สมบูรณ์แบบและมีความสุข แต่เบื้องหลังความสุขนั้นกลับซ่อนความลับและความขัดแย้งเอาไว้ เมื่อเกิดเหตุการณ์ฆาตกรรมปริศนาของ พัก คย็อง-โฮ เพื่อนสนิทของซ็อน-ฮี
นักแสดง > นักแสดงหลัก

พัก จูฮย็อน รับบท ชเว ซอน-ฮี
ยุน เซ-อา รับยท ฮา อึน-จู
คิม บย็อง-ช็อล รับบท ชเว จิน-ฮยอก
คิม ย็อง-แด รับบท พัก คย็อง-โฮ
นักแสดง > นักแสดงสมทบ

อี ซี-อู รับบท จี ฮย็อน-อู
ชเว เย-บิน รับบท อี ซู-ยอน
ยุน ซัง-ฮย็อน รับบท ชเว ฮย็อน-มิน
คิม โด-ฮยอน รับบท ชิน ดง-โฮ
แบ อู-จิน รับบท นักสืบคดีฆาตกรรม
นักแสดง > นักแสดงรับเชิญ

คิม มย็อง-ซู รับบท อี ซอง-อู
การออกอากาศ

ซีรีส์เรื่องนี้เดิมมีกำหนดออกอากาศในช่วงครึ่งแรกของปี 2024 ทางช่อง MBN ต่อมาในวันที่ 26 มิถุนายน 2024 ได้มีการประกาศว่าจะเปลี่ยนไปออกอากาศทางช่อง เคบีเอส2 ในวันที่ 14 สิงหาคม 2024 และจะออกอากาศในวันพุธและพฤหัสบดี ซึ่งนับเป็นการกลับมาอีกครั้งของละครช่วงกลางสัปดาห์หลังจากที่ห่างหายไปสองปี และจะสตรีมทาง บริการสื่อผ่านอินเทอร์เน็ต Viki ด้วย
แหล่งข้อมูลอื่น

เว็บไซต์ทางการ  (เกาหลี)
สัมพันธ์ลวงเลือด ที่ฮันซีเนมา
Perfect Family ที่ เว็บตูน
โรงเรียนเตรียมอุดมศึกษาพัฒนาการ ร้อยเอ็ด

| โรงเรียนเตรียมอุดมศึกษาพัฒนาการ ร้อยเอ็ด |
| --- | --- |
Triam Udomsuksa Pattanakan Roiet
ที่ตั้ง
เลขที่ 269 หมู่ที่ 15 บ้านพลาญชัย ตำบลหนองแวง อำเภอเมืองร้อยเอ็ด จังหวัดร้อยเอ็ด
ข้อมูล
ชื่ออื่น: ต.อ.พ.รอ. / T.U.P.RE. / เตรียมพัฒน์ฯ ร้อยเอ็ด
ประเภท: โรงเรียนรัฐบาล โรงเรียนมาตรฐานสากล โรงเรียนมัธยมศึกษาขนาดกลาง โรงเรียนในเครือเตรียมอุดมศึกษาพัฒนาการ
คติพจน์: ปรัชญา ความเป็นเลิศทางวิชาการและคุณธรรม คติพจน์ สจฺจญจ ปญญาจ นรานํ วุฑฒิ ซื่อสัตย์และปัญญาพาให้เจริญ
สถาปนา: โรงเรียนพลาญชัยพิทยาคม  9 มีนาคม พ.ศ. 2522 (45 ปี) โรงเรียนเตรียมอุดมศึกษาพัฒนาการ ร้อยเอ็ด 5 กุมภาพันธ์ พ.ศ. 2559 (9 ปี)
หน่วยงานกำกับ: สำนักงานเขตพื้นที่การศึกษามัธยมศึกษา เขต 27 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1045450806
ผู้อำนวยการโรงเรียน: ว่าที่ ร.ต.พรเทพ โพธิ์พันธ์
ระดับปีที่จัดการศึกษา: มัธยมศึกษาปีที่ 1- มัธยมศึกษาปีที่ 6
จำนวนนักเรียน: 866 คน  (ข้อมูล ณ วันที่ 10 มิถุนายน 2561) 
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:     ชมพู - น้ำเงิน
เพลง: มาร์ชเตรียมอุดมศึกษาพัฒนาการ
เว็บไซต์: http://www.tup101.ac.th
โรงเรียนเตรียมอุดมศึกษาพัฒนาการ ร้อยเอ็ด เดิมชื่อ โรงเรียนพลาญชัยพิทยาคม ซึ่งเป็น โรงเรียนมัธยมศึกษาประจำจังหวัดร้อยเอ็ด แห่งที่ 3 ตั้งอยู่ที่ เลขที่ 269 หมู่ที่ 15 บ้านพลาญชัย ตำบลหนองแวง อำเภอเมืองร้อยเอ็ด จังหวัดร้อยเอ็ด เปิดสอนระดับชั้นมัธยมศึกษาตอนต้น และ มัธยมศึกษาตอนปลาย แบบสหศึกษา สังกัดสำนักงานเขตพื้นที่มัธยมศึกษา เขต 27 (ร้อยเอ็ด)
ได้เข้าร่วมเป็นโรงเรียนในเครือเตรียมอุดมศึกษาพัฒนาการ เมื่อวันที่ 5 กุมภาพันธ์ พ.ศ. 2559 และได้รับการอนุมัติให้เปลี่ยนชื่อจาก โรงเรียนพลาญชัยพิทยาคม เป็น โรงเรียนเตรียมอุดมศึกษาพัฒนาการ ร้อยเอ็ด  จัดเป็นโรงเรียนในเครือเตรียมอุดมศึกษาพัฒนาการ ในลำดับที่ 17
ประวัติโรงเรียน > ยุคพลาญชัยพิทยาคม

โรงเรียนเตรียมอุดมศึกษาพัฒนาการ ร้อยเอ็ด เดิมชื่อ โรงเรียนพลาญชัยพิทยาคม เป็นโรงเรียนมัธยมศึกษาประจำจังหวัดร้อยเอ็ด แห่งที่ 3
เริ่มก่อตั้งเมื่อวันที่ 9 มีนาคม 2522 ตามนโยบายของกระทรวงศึกษาธิการ ที่ต้องการให้แต่ละจังหวัด ตั้งโรงเรียนมัธยมศึกษาแห่งที่ 3 ขึ้นเพื่อเป็นจุดสกัดรองรับปริมาณการศึกษาต่อในระดับมัธยมศึกษา โดยท่านผู้ว่าราชการจังหวัด นายศักดา อ้อพงษ์ ได้ขอให้ราชพัสดุจังหวัดร้อยเอ็ด จากกรมธนารักษ์ แปลงที่ 1103 ในเนื้อที่ 101 ไร่ เป็นสถานที่ก่อสร้างโรงเรียน ซึ่งอยู่ในเขตพื้นที่ตำบลหนองแวง อำเภอเมือง จังหวัดร้อยเอ็ด ด้านหน้าติดกับถนนสายเอเชีย หมายเลข 14 (ถนนแจ้งสนิท)
ปีการศึกษา 2522 โรงเรียนพลาญชัยพิทยาคม เริ่มเปิดรับนักเรียนชั้นมัธยมศึกษาปีที่ 1 แบบสหศึกษา จำนวน 6 ห้องเรียน นักเรียนจำนวน 272 คน ครู 17 คน โดยฝากเรียนที่โรงเรียนร้อยเอ็ดวิทยาลัย เนื่องจากขณะนั้นยังไม่มีอาคารเรียน
ต่อมาเมื่อวันที่ 18 พฤศจิกายน 2522 ได้ย้ายมาเรียนในสถานที่ปัจจุบันที่ถนนแจ้งสนิท ตำบลหนองแวง อำเภอเมืองร้อยเอ็ด จังหวัดร้อยเอ็ด
เมื่อปี พ.ศ. 2536 ได้ทำการเปิดสอนระดับมัธยมศึกษาตอนปลาย จำนวน 4 ห้องเรียน
เมื่อปี พ.ศ. 2540 ได้จัดตั้งชมรมผู้ปกครองและครูขึ้น
ตราสัญลักษณ์ประจำโรงเรียนพลาญชัยพิทยาคม : เป็นตราเสมาธรรมจักร ตั้งอยู่บนเกาะ มีสน 4 ต้น
เสมาธรรมจักร เป็นสัญลักษณ์ทางการศึกษา
เกาะ เกาะกลางบึงพลาญชัยอันเป็นสัญลักษณ์ของจังหวัดร้อยเอ็ด
สน 4 ต้น การศึกษาของโรงเรียน 4 ด้าน
พุทธศึกษา
จริยศึกษา
พลศึกษา
หัตถศึกษา
อักษรย่อของโรงเรียน : พ.พ.ค.
สีประจำโรงเรียน : น้ำตาล เหลือง
ประวัติโรงเรียน > ยุคเตรียมอุดมศึกษาพัฒนาการ ร้อยเอ็ด

5 กันยายน 2558 ประธานกรรมการและคณะผู้บริหารโรงเรียนในเครือเตรียมอุดมศึกษาพัฒนาการ มาเยี่ยมชมโรงเรียนพลาญชัยพิทยาคม โดยมี นายทวี เดชพิมล อดีตผู้อำนวยการโรงเรียนพลาญชัยพิทยาคมและประธานคณะกรรมการสถานศึกษาขั้นพื้นฐานโรงเรียนพลาญชัยพิทยาคมในขณะนั้น นายนพดล เดชโยธิน ผู้อำนวยการโรงเรียนพลาญชัยพิทยาคมในขณะนั้น รวมทั้งรองผู้อำนวยการโรงเรียนพลาญชัยพิทยาคม คณะคุณครู ประธานชมรมครูและผู้ปกครอง คุณครูที่เกษียณอายุราชการไปแล้ว ศิษย์เก่า และคณะกรรมการนักเรียน รอให้การต้อนรับ ณ ห้องโสตทัศนศึกษา โรงเรียนพลาญชัยพิทยาคม
ต่อมาในปี 2558 โรงเรียนพลาญชัยพิทยาคม ได้รับการประสานงานให้เข้าร่วมเป็นโรงเรียนในเครือโรงเรียนเตรียมอุดมศึกษาพัฒนาการ เพื่อให้มีโรงเรียนในเครือเพิ่มจาก 16 โรงเรียนเป็น 17 โรงเรียน โดยได้รับการแนะนำจาก นายสมพงษ์ พลสูงเนิน  อดีตผู้อำนวยการโรงเรียนเตรียมอุดมศึกษาพัฒนาการ รัชดา, นายกสมาคมผู้ปกครองและครู โรงเรียนเตรียมอุดมศึกษาพัฒนาการ รัชดา และเป็นคณะกรรมการพิจารณาการเข้าร่วมเป็นโรงเรียนในเครือเตรียมอุดมศึกษาพัฒนาการ ได้เลือกโรงเรียนจากทุกภาคของประเทศไทยแล้ว เห็นว่า โรงเรียนพลาญชัยพิทยาคม มีความเหมาะสมที่สุด ทั้งทางด้านภูมิประเทศและเป็นศูนย์กลางคมนาคม
ต่อมาในปี 2558 นายนพดล เดชโยธิน ผู้อำนวยการโรงเรียนพลาญชัยพิทยาคมในขณะนั้นก่อนเกษียณอายุราชการ ได้รับความเห็นชอบในการเข้าร่วมเป็นโรงเรียนในเครือเตรียมอุดมศึกษาพัฒนาการ เพื่อเป็นเครือข่ายในการพัฒนาคุณภาพทางการศึกษา และการพัฒนาในด้านอื่น ๆ ต่อมา ว่าที่ ร.ต.พรเทพ โพธิ์พันธุ์ ผู้อำนวยการโรงเรียนปัจจุบัน ได้สานต่อแนวความคิดและดำเนินการต่อ จนได้รับความเห็นชอบจาก ดร.นิวัตร นาคะเวช ประธานและคณะกรรมการสถานศึกษาขั้นพื้นฐานโรงเรียนเตรียมอุดมศึกษาพัฒนาการ ให้เข้าร่วมเป็นโรงเรียนในเครือเตรียมอุดมศึกษาพัฒนาการ และยินยอมให้เปลี่ยนมาใช้ชื่อ “โรงเรียนเตรียมอุดมศึกษาพัฒนาการ ร้อยเอ็ด” โดยใช้อักษรย่อ “ต.อ.พ.รอ.”
วันที่ 5 กุมภาพันธ์ พ.ศ. 2559 สำนักงานเขตพื้นที่การศึกษามัธยมศึกษา เขต 27 ประกาศให้ โรงเรียนพลาญชัยพิทยาคม เปลี่ยนชื่อเป็น โรงเรียนเตรียมอุดมศึกษาพัฒนาการ ร้อยเอ็ด
พิธีอัญเชิญพระเกี้ยวเข้าสู่โรงเรียน

หลังจากมีการเปลี่ยนชื่อโรงเรียนจากโรงเรียนพลาญชัยพิทยาคม เปลี่ยนชื่อเป็น “โรงเรียนเตรียมอุดมศึกษาพัฒนาการ ร้อยเอ็ด“ คณะผู้บริหารโรงเรียนเตรียมอุดมศึกษาพัฒนาการ ร้อยเอ็ด ได้เดินทางไปยังกรุงเทพมหานคร เพื่อประกอบพิธีอัญเชิญพระเกี้ยวมายังโรงเรียนเตรียมอุดมศึกษาพัฒนาการ ร้อยเอ็ด
เมื่อองค์พระเกี้ยวถูกอัญเชิญมาถึงจังหวัดร้อยเอ็ด ได้มีการอัญเชิญพระเกี้ยวมาประทับชั่วคราว ณ สำนักงานเขตพื้นที่การศึกษามัธยมศึกษา เขต 27
30 มิถุนายน 2559 นายอนุสรณ์ แก้วกังวาล ผู้ว่าราชการจังหวัดร้อยเอ็ด เป็นประธานอัญเชิญพระเกี้ยว จากสำนักงานเขตพื้นที่การศึกษามัธยมศึกษา เขต 27 ตำบลในเมือง อำเภอเมืองร้อยเอ็ด จังหวัดร้อยเอ็ด ไปประดิษฐานที่ศาลาพระเกี้ยว โรงเรียนเตรียมอุดมศึกษาพัฒนาการ ร้อยเอ็ด โดยการดำเนินงานของ นายโกศล ฐานะ ผู้อำนวยการสำนักงานเขตพื้นที่การศึกษามัธยมศึกษา เขต 27, นายทวี เดชพิมล ประธานคณะกรรมการสถานศึกษาขั้นพื้นฐานโรงเรียนเตรียมอุดมศึกษาพัฒนาการ ร้อยเอ็ด, ว่าที่ ร.ต.พรเทพ โพธิ์พันธุ์ ผู้อำนวยการโรงเรียนเตรียมอุดมศึกษาพัฒนาการ ร้อยเอ็ด และคณะผู้บริหารโรงเรียนในเครือเตรียมอุดมศึกษาพัฒนาการ 16 โรงเรียน ครู บุคลากรทางการศึกษา ผู้ปกครอง นักเรียน ผู้มีเกียรติ ประชาชน สื่อมวลชน ร่วมกิจกรรม พร้อมนี้ได้จัดพิธีร่วม ได้แก่ พิธีเปิดอาคารศาลาพระเกี้ยว, พิธีเปิดป้ายโรงเรียนเตรียมอุดมศึกษาพัฒนาการ ร้อยเอ็ด, พิธีเจริญพระพุทธมนต์, พิธีประดับเข็มพระเกี้ยวให้แก่นักเรียนมัธยมศึกษาตอนปลาย โรงเรียนเตรียมอุดมศึกษาพัฒนาการ ร้อยเอ็ด
ในการเข้าร่วมเป็นโรงเรียนในเครือเตรียมอุดมศึกษาพัฒนาการ การเปลี่ยนชื่อโรงเรียน เปลี่ยนตราประจำโรงเรียนเป็น พระเกี้ยว ซึ่งเป็นสัญลักษณ์ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 ถือเป็นเกียรติเป็นศักดิ์ศรีของชาวร้อยเอ็ดอย่างยิ่ง ถือว่าเป็นการเปลี่ยนแปลงอย่างสร้างสรรค์ พัฒนาสู่ความก้าวหน้า อย่างแท้จริง เพราะเป็นการรวมตัวของกลุ่มเครือข่ายทุกฝ่ายที่เกี่ยวข้อง มีกิจกรรมร่วมกัน เกิดการแลกเปลี่ยนเรียนรู้ และช่วยเหลือซึ่งกันและกัน จะส่งผลให้นักเรียนและคณะครูโรงเรียนเตรียมอุดมศึกษาพัฒนาการ ร้อยเอ็ด ได้รับการพัฒนาในทางที่ดีขึ้น
พื้นที่ของโรงเรียน

ที่พื้นที่ 108 ไร่  2 งาน 22 ตารางวา
อาคารเรียน 3 หลัง
อาหารอเนกประสงค์ (หอพระเกี้ยว) 1 หลัง
อาคารหอประชุม 1 หลัง
อาคารโรงฝึกงาน 3 หลัง
อาคารโรงอาหาร 1 หลัง
บ้านพักครู 5 หลัง
ห้องส้วม 5 หลัง (30 ห้อง)
การเรียนการสอน

เปิดสอนในระดับชั้นมัธยมศึกษาปีที่ 1-6 จำนวนนักเรียน 866 คน  (ข้อมูล ณ วันที่ 10 มิถุนายน 2561)
การเรียนการสอน > ชั้นมัธยมศึกษาตอนต้น ม.1-3

ชั้นมัธยมศึกษาตอนต้น มีทั้งสิ้น 14 ห้องเรียน
ชั้นมัธยมศึกษาปีที่ 1
5 ห้องเรียน
ชั้นมัธยมศึกษาปีที่ 2
5 ห้องเรียน
ชั้นมัธยมศึกษาปีที่ 3
5 ห้องเรียน
การเรียนการสอน > ชั้นมัธยมศึกษาตอนปลาย ม.4-6

ชั้นมัธยมศึกษาตอนปลาย มีทั้งสิ้น 12 ห้องเรียน
ชั้นมัธยมศึกษาปีที่ 4
4 ห้องเรียน
ชั้นมัธยมศึกษาปีที่ 5
4 ห้องเรียน
ชั้นมัธยมศึกษาปีที่ 6
4 ห้องเรียน
คณะสีประจำโรงเรียน

คณะสีประจำของโรงเรียนเตรียมอุดมศึกษาพัฒนาการ ร้อยเอ็ด แต่เดิมไม่ได้มีการตั้งชื่อคณะสี เพียงแต่มีการแบ่งนักเรียนออกเป็นสีต่าง ๆ สำหรับใช้ในการแข่งขันกีฬาภายในสถานศึกษาของโรงเรียนเท่านั้น ต่อมาในปี พ.ศ. 2559 จึงได้มีการตั้งชื่อคณะสีขึ้น จำนวน 4 คณะสี ได้แก่
คณะหลักเมือง (สีฟ้า)
คณะภูพลาญ (สีม่วง)
คณะมเหศักดิ์ (สีเขียว)
คณะหาญณรงค์ (สีแดง)
ความร่วมมือกับโรงเรียนในเครือเตรียมอุดมศึกษาพัฒนาการ

โรงเรียนเตรียมอุดมศึกษาพัฒนาการ ร้อยเอ็ด ได้จัดส่งบุคลากรครูและนักเรียน เข้าร่วมและสนับสนุน กิจกรรมต่าง ๆ ของโรงเรียนและกลุ่มโรงเรียนในเครือ "เตรียมอุดมศึกษาพัฒนาการ" ดังนี้
โครงการปันน้ำใจสานสายใยเครือเตรียมพัฒน์
ได้รับความช่วยเหลือในการติว O-NET ให้แก่นักเรียน โดยคณะครูจากโรงเรียนในเครือเตรียมอุดมศึกษาพัฒนาการ
โครงการอบรมและพัฒนาหลักสูตรในเครือโรงเรียนเตรียมอุดมศึกษาพัฒนาการ ตามโครงการ "เตรียมพัฒน์รักองค์กร"
นิทรรศการ OCOP และ OSOP
ณ. โรงเรียนเตรียมอุดมศึกษาพัฒนาการ กรุงเทพมหานคร
โครงการสัมมนาครูเครือเตรียมอุดมศึกษาพัฒนาการ
จัดส่งบุคลากรครูเข้าร่วมประชุม อบรม สัมนา กับคณะครูของโรงเรียนในเครือเตรียมอุดมศึกษาพัฒนาการ เพื่อแลกเปลี่ยนความรู้และแนวทางในจัดการเรียนการสอน
โครงการส่งเสริมศักยภาพผู้นำนักเรียนโรงเรียนในเครือเตรียมอุดมศึกษาพัฒนาการ
จัดส่งผู้นำนักเรียนหรือคณะกรรมการนักเรียน เข้าร่วมประชุมและอบรม  กับผู้นำนักเรียนหรือคณะกรรมการนักเรียนของโรงเรียนในเครือเตรียมอุดมศึกษาพัฒนาการ
โครงการส่งเสริมโอกาสการเปลี่ยนที่เรียน
จัดส่งนักเรียนที่มีผลการเรียนดีของโรงเรียนให้มีโอกาศไปศึกษาที่โรงเรียนในเครือเตรียมอุดมศึกษาพัฒนาการ เป็นระยะเวลา 1 ปีการศึกษา โดยไม่เสียค่าใช้จ่าย
เกียรติประวัติของโรงเรียน

| ปี | เกียรติประวัติ | หน่วยงานที่ให้การยกย่อง |
| --- | --- | --- |
| 2555 | ได้รับการคัดเลือกให้เป็นโรงเรียนในโครงการโรงเรียนมาตรฐานสากล (World - Class Standard School) รุ่นที่ 2 เป็น 1 ใน 500 โรงเรียนทั่วประเทศ  | กระทรวงศึกษาธิการ |
| 2559 | ได้รับการคัดเลือกให้เป็นโรงเรียนในโครงการโรงเรียนวิถีพุทธ | กระทรวงศึกษาธิการ ร่วมกับ มหาจุฬาลงกรณราชวิทยาลัย |
| 2559 | ได้รับการคัดเลือกให้เป็นโรงเรียนในโครงการอนุรักษ์พันธุกรรมพืช  อันเนื่องมาจากพระราชดำริ  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ภาคตะวันออกเฉียงเหนือ (สวนพฤกษศาสตร์โรงเรียน)  | กระทรวงศึกษาธิการ |
แหล่งข้อมูลอื่น

ข้อมูลพื้นฐาน โรงเรียนเตรียมอุดมศึกษาพัฒนาการ ร้อยเอ็ด เก็บถาวร 2018-01-12 ที่ เวย์แบ็กแมชชีน
โรงเรียนเตรียมอุดมศึกษาพัฒนาการ ร้อยเอ็ด
| ด ค กโรงเรียนในเครือเตรียมอุดมศึกษาพัฒนาการ |
| --- | --- |
 เตรียมอุดมศึกษาพัฒนาการ  นวมินทราชินูทิศ เตรียมอุดมศึกษาพัฒนาการ  เตรียมอุดมศึกษาพัฒนาการ นนทบุรี  เตรียมอุดมศึกษาพัฒนาการ ฉะเชิงเทรา  เตรียมอุดมศึกษาพัฒนาการ ปราณบุรี  เตรียมอุดมศึกษาพัฒนาการ รัชดา  เตรียมอุดมศึกษาพัฒนาการ ปทุมธานี  เตรียมอุดมศึกษาพัฒนาการ ราชบุรี  เตรียมอุดมศึกษาพัฒนาการ สุวรรณภูมิ  เตรียมอุดมศึกษาพัฒนาการ สระบุรี  เตรียมอุดมศึกษาพัฒนาการ เชียงราย  เตรียมอุดมศึกษาพัฒนาการ ขอนแก่น  เตรียมอุดมศึกษาพัฒนาการ สุราษฎร์ธานี  เตรียมอุดมศึกษาพัฒนาการ เขลางค์นคร  เตรียมอุดมศึกษาพัฒนาการ อุบลราชธานี  เตรียมอุดมศึกษาพัฒนาการ อุดรธานี  เตรียมอุดมศึกษาพัฒนาการ ร้อยเอ็ด  เตรียมอุดมศึกษาพัฒนาการ ยานนาเวศ  เตรียมอุดมศึกษาพัฒนาการ พัทลุง 
ตราประจำโรงเรียนพลาญชัยพิทยาคม
เศรษฐา ศิระฉายา

| เศรษฐา ศิระฉายา จ> ภ., บ.ม. |
| --- | --- |

สารนิเทศภูมิหลัง
ชื่อเกิด: เศรษฐา ศิระฉายา
ชื่ออื่น: อาต้อย
เกิด: 6 พฤศจิกายน พ.ศ. 2487 จังหวัดพระนคร ประเทศไทย
เสียชีวิต: 20 กุมภาพันธ์ พ.ศ. 2565 (77 ปี) โรงพยาบาลจุฬาภรณ์ กรุงเทพมหานคร ประเทศไทย
คู่สมรส: อรัญญา นามวงศ์
อาชีพ: นักร้อง นักแสดง พิธีกร ผู้กำกับภาพยนตร์
ปีที่แสดง: พ.ศ. 2509–2565
สังกัด: มุกดาพันธ์ กรุงไทย เมโทร นิธิทัศน์ โปรโมชั่น
รางวัล
ศิลปินแห่งชาติ: สาขาศิลปะการแสดง พ.ศ. 2554 – (ดนตรีไทยสากล-ขับร้อง)
พระสุรัสวดี: นักแสดงประกอบชายยอดเยี่ยม   พ.ศ. 2518 - ฝ้ายแกมแพร
ดร.เศรษฐา ศิระฉายา (6 พฤศจิกายน พ.ศ. 2487 – 20 กุมภาพันธ์ พ.ศ. 2565) ชื่อเล่น ต้อย เป็นศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำ พ.ศ. 2554 เป็นพิธีกร นักแสดง อดีตนักร้องนำวงดิอิมพอสซิเบิ้ล และอดีตประธานมูลนิธิสวัสดิการนักแสดงอาวุโส
ประวัติ

เศรษฐา เกิดเมื่อวันที่ 6 พฤศจิกายน พ.ศ. 2487 ที่จังหวัดพระนคร ประเทศไทย มีพี่สาว 1 คน และน้องสาว 1 คน จบมัธยมปลายจากโรงเรียนวัดบวรนิเวศ ระดับปริญญาตรี คณะรัฐศาสตร์ หลักสูตรโครงการพิเศษ สาขาวิชาการเมืองการปกครอง มหาวิทยาลัยรามคำแหง ระดับปริญญาโท คณะบริหารธุรกิจ สาขาบริหารธุรกิจมหาบัณฑิต MBA มหาวิทยาลัยกรุงเทพธนบุรีและปริญญาเอก คณะรัฐศาสตร์ สาขารัฐประศาสนศาสตร์ มหาวิทยาลัยกรุงเทพธนบุรี